[Luonnos] Pohjois-Irlannin lakiperusteiset määräykset

2023 Nro.

tieliikenne ja ajoneuvot

Vuoden 2023 määräykset (Pohjois-Irlanti) moottoriajoneuvoista (rakenne ja käyttö) (muutos)

Annettu - - - - \*\*\*

Tulevat voimaan - \*\*\*

Infrastruktuuriministeriö([[1]](#footnote-2)) käyttää tieliikenteestä (Pohjois-Irlanti) annetun vuoden 1995 määräyksen([[2]](#footnote-3)) 55 §:n 1 momentin, 2 momentin a kohdan ja 6 momentin sekä 110 §:n 2 momentin mukaista toimivaltaa, joka sille on tällä hetkellä annettu([[3]](#footnote-4)), ja antaa seuraavat määräykset.

Viittaus ja voimaantulo

1. Näihin määräyksiin voidaan viitata nimellä ”vuoden 2023 määräykset (Pohjois-Irlanti) moottoriajoneuvoista (rakenne ja käyttö) (muutos)”, ja ne tulevat voimaan xx xxxxx 2023.

Rakennetta ja käyttöä koskevien määräysten muuttaminen

1. — Muutetaan moottoriajoneuvoista (rakenne ja käyttö) annetut vuoden 1999 määräykset (Pohjois-Irlanti)([[4]](#footnote-5)) 2–5 kohdan mukaisesti.
	1. Korvataan 2 määräyksen (tulkinta) 2 kohdan määritelmässä ”E-sääntö, jota seuraa numero” ilmaisu ”enemmän kuin kaksi numeroa” ilmaisulla ”pisteen, jota seuraa toinen numero”.
	2. Korvataan 30 määräyksen (renkaiden kuormitukset ja nopeusluokitukset)—
		1. 7 kohdassa ilmaisu ”mutta vaatimus ei koske pinnoitettua rengasta” ilmaisulla ”tai pinnoitetun renkaan tapauksessa E-säännön 108 tai 109 vaatimukset”; ja
		2. 12 kohdan määritelmässä ”kuormitusindeksi” määritelmän lopussa ilmaisu ”2.29” ilmaisulla ”E-säännön 30.02 2 kohdan tai E-säännön 54 tai E-säännön 108 2 kohdan tai E-säännön 109 mukainen ”kuormitusindeksi””.
	3. Määräysten 32 määräyksen (renkaiden kunto ja huolto)—
		1. 1 kohdassa—
			1. korvataan ilmaisu ”Jollei 2–4 kohdasta muuta johdu” ilmaisulla ”Jollei 1A kohdasta ja 2–4 kohdasta muuta johdu”;
			2. poistetaan g alakohdan ii alakohdan lopusta ilmaisu ”tai”;
			3. lisätään h alakohdan jälkeen seuraava alakohta—

 ”(i) rengas ei ole pinnoitettu rengas ja—

 (i) sen kylkeen E-säännön 30 tai 54 mukaisesti merkitystä valmistusviikosta on kulunut yli kymmenen vuotta päivänä, jona moottoriajoneuvoa käytetään tiellä; tai

 (ii) siinä ei ole E-säännön 30 tai 54 mukaista valmistusviikkoa koskevaa merkintää (joko siksi, että se on valmistettu ennen E-sääntöjen voimaantuloa, tai muusta syystä);

 (j) rengas on pinnoitettu rengas ja—

 (i) sen sivulle E-säännön 108 tai 109 mukaisesti merkitystä pinnoitusviikosta on kulunut yli kymmenen vuotta päivänä, jona moottoriajoneuvoa käytetään tiellä; tai

 (ii) siinä ei ole E-säännön 108 tai 109 mukaista pinnoitusviikkoa koskevaa merkintää (joko siksi, että se on pinnoitettu ennen E-sääntöjen voimaantuloa, tai muusta syystä); tai

 (k) päivämäärä, joka on merkitty renkaan sivulle E-säännön 30, 54, 108 tai 109 mukaisesti, ei ole luettavissa.”;

* + 1. lisätään 1 kohdan jälkeen seuraava kohta—

”(1A) Jollei 4 kohdan a ja ca alakohdasta muuta johdu ja sen estämättä, mitä 30 määräyksessä määrätään—

(a) 1 kohdan i ja j alakohtaa sovelletaan ainoastaan renkaisiin, jotka on asennettu

 (i) linja-auton, joka ei ole pienoisbussi, etuakseliin;

 (ii) pienoisbussin mihin tahansa akseliin yksittäin; tai

 (iii) tavarankuljetusajoneuvon, jonka enimmäisbruttopaino on yli 3 500 kilogrammaa, etuakseliin;

(b) a alakohdassa —

 (i) ”etuakselilla” tarkoitetaan mitä tahansa alustan keskipisteen etupuolella olevaa akselia, jolla ohjausjärjestelmä ohjaa pyöriä; ja

 (ii) ”yksittäin asentamisella” tarkoitetaan, että kyseiseen akseliin on asennettu ainoastaan yksi vanteen ja renkaan muodostama kokonaisuus; ja

(c) 1 kohdan k alakohtaa sovelletaan ainoastaan —

 (i) linja-autoihin (mukaan lukien minibussit); ja

 (ii) tavarankuljetusajoneuvoihin, joiden enimmäisbruttopaino on yli 3 500 kilogrammaa.”

* + 1. 4 kohdassa—
			1. lisätään a alakohdassa ilmaisun ”1 kohdan a–g alakohtaa” jälkeen ilmaisu ”ja i–k alakohtaa”;
			2. lisätään c alakohdan jälkeen seuraava alakohta—

”(ca) Mikään 1 kohdan i–k alakohdassa ei koske museoajoneuvoa, jota käytetään muihin kuin kaupallisiin tarkoituksiin, ja tässä tarkoituksessa ”museoajoneuvolla” tarkoitetaan ajoneuvoa, jota ministeriö pitää Pohjois-Irlannille historiallisesti merkittävänä ja joka—

 (i) on valmistettu tai rekisteröity ensimmäisen kerran vähintään 40 vuotta sitten;

 (ii) on tyyppiä, joka ei enää ole tuotannossa; ja

 (iii) on historiallisesti säilynyt ja alkuperäistä vastaavassa kunnossa eikä sen pääkomponenttien teknisiin ominaisuuksiin ole tehty oleellisia muutoksia,

kun ajoneuvoon liittyvällä ”tyypillä” tarkoitetaan samaa kuin ”ajoneuvotyypillä” moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, komponenttien ja erillisten teknisten yksiköiden hyväksynnästä ja markkinavalvonnasta 30 päivänä toukokuuta 2018 annetun Euroopan parlamentin ja neuvoston asetuksen (EU) 2018/858([[5]](#footnote-6)) 3 artiklan 32 kohdassa;”; ja

* + 1. korvataan 6 kohdan a alakohdan määritelmässä ”alkuperäinen kulutuspintakuvio” ilmaisu ”re-treaded” [pinnoitettu] ilmaisulla ”retreaded” [tarkistus ei vaikuta suomenkieliseen versioon] molemmissa kohdissa .
	1. Lisätään liitteen 1 taulukossa 2 (E-säännöt) olevaan 44 kohtaan liittyvän merkinnän jälkeen—

|  |  |  |  |  |  |  |
| --- | --- | --- | --- | --- | --- | --- |
| ”45 | 108 | 108 | 23.6.98 | Henkilöautojen ja niiden perävaunujen pinnoitetut renkaat | – | – |
| 46 | 109 | 109 | 23.6.98 | Hyötyajoneuvojen ja niiden perävaunujen pinnoitetut renkaat | – | –” |

Leimattu infrastruktuuriministeriön virallisella leimalla xx xxxxx 2023



 Chris Hughes

 Infrastruktuuriministeriön vanhempi virkailija

PERUSTELUT

(Nämä perustelut eivät ole osa määräyksiä)

Näillä määräyksillä muutetaan moottoriajoneuvoista (rakenne ja käyttö) annettuja vuoden 1999 määräyksiä (Pohjois-Irlanti) siten, että niissä säädetään sellaisten renkaiden (myös pinnoitettujen renkaiden) iästä ja renkaiden päiväysmerkintöjen luettavuudesta, joita voidaan käyttää linja-autoissa (myös minibusseissa) ja tavarankuljetusajoneuvoissa, joiden enimmäisbruttopaino on yli 3 500 kilogrammaa. Määräyksillä muutetaan myös vuoden 1999 määräysten liitteessä 1 olevaa taulukkoa 2 siten, että siihen sisällytetään E-sääntöjen 108 ja 109 pinnoitettuja renkaita koskevat määräykset. Näissä määräyksissä säädetään museoajoneuvoa koskevasta poikkeuksesta edellyttäen, että niitä ei käytetä kaupallisiin tarkoituksiin.

Nämä määräykset on annettu tiedoksi Euroopan komissiolle 9 päivänä syyskuuta 2015 annetun Euroopan parlamentin ja neuvoston direktiivin (EU) 2015/1535 (EUVL L 241, 17.9.2015, s. 1) mukaisesti ilmoitusnumerolla xxxxxxxx. Huomautuksia ei esitetty kolmen kuukauden odotusajan aikana. Direktiivi on saatavilla verkossa osoitteessa <http://eur-lex.europa.eu>

Yhdistyneiden kansakuntien Euroopan talouskomissio antaa E-säännöt. Jäljennökset näissä määräyksissä tarkoitetuista E-säännöistä ovat saatavilla UNECE:n verkkosivustolta: <http://www.unece.org/trans/main/wp29/wp29regs.html>. Jäljennökset ovat saatavilla myös ajoneuvopolitiikasta vastaavalta osastolta osoitteesta Vehicle Policy Branch, Safe and Access Travel Division, Department for Infrastructure, Clarence Court, 10–18 Adelaide Street, Town Parks, Belfast BT2 8GB (sähköposti: vehicle.standards@infrastructure-ni.gov.uk)

Sääntelyn vaikutusten arviointi ja perustelut on laadittu, ja ne ovat saatavilla ajoneuvopolitiikasta vastaavalta osastolta edellä mainitusta osoitteesta tai verkossa tämän lakiperusteisen määräyksen yhteydessä osoitteessa <http://www.legislation.gov.uk/nisr>

1. () Entinen aluekehityksestä vastaava ministeriö; katso ministeriöistä (Pohjois-Irlanti) annetun vuoden 2016 lain (2016, 5 luku (Pohjois-Irlanti)) 1 §:n 6 ja 11 momentti sekä liite 1. Ympäristöministeriö on lakkautettu kyseisen lain 1 §:n 9 momentin nojalla. [↑](#footnote-ref-2)
2. () Hallinnollinen määräys 1995/2994 (Pohjois-Irlanti 18); 55 § muutettiin tieliikenteestä (Pohjois-Irlanti) annetun vuoden 2007 määräyksen 42 §:n 1 momentilla (hallinnollinen määräys 2007/916 (Pohjois-Irlanti 10)). [↑](#footnote-ref-3)
3. () *Ks.* ministeriöistä (tehtävien siirto) (Pohjois-Irlanti) annetun vuoden 2016 määräyksen (vuoden 2016 lakiperusteiset määräykset nro 76) 8 §:n 1 momentin b kohta ja liitteessä 5 oleva 2 osa. [↑](#footnote-ref-4)
4. () Lakiperusteiset määräykset (S.R.) nro 1999/454; asiaa koskevat muutosmääräykset ovat S.R. 2011 nro 20, S.R. 2011 nro 303 ja S.R. 2016 nro 160 [↑](#footnote-ref-5)
5. () EUVL L 151, 14.6.2018 s. 1. [↑](#footnote-ref-6)